Diari Oficial de la Generalitat Valenciana


Sumari del DOGV 4308, del 06-08-2002 (2002/8728)

DECRET 124/2002, de 30 de juliol, del Govern Valencià, pel qual es crea el Col·legi Públic núm. 95, de Valencia.
----------------------------------------------------------------------------------------------------------------

### Dades del document

Número de DOGV
:   4308

Data del DOGV
:   06-08-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/8728


Data del document
:   30-07-2002

Organisme emissor
:   Conselleria de Cultura i Educació

Tipus de document
:   Decret

Correcció d'errades

 Descriptors 

:   * València
    * centre d'ensenyament

DECRET 124/2002, de 30 de juliol, del Govern Valencià, pel qual es crea el Col·legi Públic núm. 95, de Valencia. [2002/8728]
  
La projecció de les dades censals va aconsellar, en el seu moment, que en el Mapa Escolar de la Comunitat Valenciana es preveiera la creació d'un nou centre docent en el districte escolar VL 7508, Patraix, de la ciutat de Valencia, que s'identificava amb el codi 46N00025.
  
El 12 de desembre de 1997 la Conselleria de Cultura i Educació i l'Ajuntament de Valencia van firmar un protocol de conveni per a la construcció, entre altres, d'un col·legi en el districte de Patraix, que es correspon amb el previst en el mapa escolar. Tot això en el marc de col·laboració establit en la disposició addicional dessetena de la Llei Orgànica 1/1990, de 3 d'octubre, d'Ordenació General del Sistema Educatiu i el Reial Decret 2.274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.
  
En virtut d'això, de conformitat amb el que establix l'article 17 de la Llei Orgànica 8/1985, de 3 de juliol, Reguladora del Dret a l'Educació i en l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, a proposta del conseller de Cultura i Educació i després de la deliberació del Govern Valencià, en la reunió del dia 30 de juliol de 2002,
  
DECRETE
  
Article 1
  
Es crea el següent centre docent:
  
- Província: València
  
- Localitat: Valencia
  
- Denominació: Col·legi Públic núm. 95
  
- Codi: 23103418
  
- Titular: Generalitat Valenciana
  
- Domicili: c/ Andreu Alabarta, 43
  
- Composició: 3 unitats d'Educació Infantil i 6 d'Educació Primària
  
- Capacitat: 75 llocs escolars d'Educació Infantil i 150 d'Educació Primària
  
Article 2
  
Els llocs de treball del centre seran els següents:
  
- 4 d'Educació Infantil
  
- 6 d'Educació Primària
  
- 1 d'Educació Primària, Idioma Estranger, Anglés
  
- 1 d'Educació Primària, Educació Física
  
- 1 d'Educació Primària, Música
  
- 1 d'Educació Especial, Pedagogia Terapèutica
  
Article 3
  
El centre iniciarà les seues activitats en el curs escolar 2002/03 en el qual impartirà el programa d'educació bilingüe d'Incorporació Progressiva (PIP).
  
DISPOSICIÓ ADDICIONAL
  
El que establix el present decret s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Es faculta el conseller de Cultura i Educació perquè adopte totes les mesures que siguen necessàries per al compliment i desplegament del que establix este decret, així com per a modificar, si és procedent, la configuració del centre.
  
Segona
  
El present decret entrarà en vigor al sendemà de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'inici del curs escolar 2002/2003.
  
València, 30 de juliol de 2002.
  
El president de la Generalitat Valenciana,
  
JOSÉ LUIS OLIVAS MARTÍNEZ
  
El conseller de Cultura i Educació,
  
MANUEL TARANCÓN FANDOS